als_Latn dik_Latn sag_Latn
Duke e quajtur Administratën Publike themel të Shqipërisë Europiane, kryeministri Edi Rama ka deklaruar se ajo i përket shoqërisë dhe si e tille nuk duhet t’i shërbeje më politikes. Gjate fjalës se tij në një bashkëbisedim pikërisht me punonjës te administratës, Rama theksoi se ajo duhet te marre formën e një administrate europiane. “Administrata duhet të ndalet nga politika, kjo nuk do të thotë se kush punon në administratë nuk duhet të ketë bindjet e tij politike, nuk do të thotë që kush shërben në administratë t’i shmanget nga frika aktiviteteve politike, apo të ngurrojë po nga frika të behet pjesë e diskutimeve që politika hap me shoqërinë. Kjo nuk do të thotë që politika ta uzurpojë administratën përmes të besuarve të vet, por përkundrazi që politika si besimi njerëzve për ta bërë jetën më të mirë të mos ndahet nga bindja e çdo nëpunës, se në i duhet shërbyer çdo qytetari njësoj pavarësisht bindjeve politike të tij. Administrata është mjet për ta bërë më të mirë bashkëjetesën mes njerëzve”. Rama u ndal edhe tek pagat e administratës, duke thëne se ato nuk mund ta konkurrojnë sektorin privat. Ai theksoi se pavarësisht gabimeve të shumta të trashëguara, administrata do të reformohet. “Kemi trashëguar një libër me gabime, por tani do reformojmë dhe transformojmë administratën publike. Është momenti të lëmë pas librin e gabimeve, dhe mos t’i shtojmë faqe të reja që nuk do sillnin asnjë rezultat, qoftë edhe për interesat partiake”. Pas konferencës ku përveç kryeministrit, folën edhe disa nga ministrat e qeverise, ka reaguar kryetari i PD Lulzim Basha, i cili përmes një statusi ne Facebook e quajti aktivitetin një farse ku edhe pse Rama foli për ligjin përkunder tij ai ka hequr dhe vijon çdo dite të heqë nga puna punonjës te administratës.
als_Latn